Hiis kaasajal Hiiekohad, neid puudutavad mälestused ja muistendid elavad edasi koos meiega. Nad on osa rahvast ja kultuurist. Laialt on tänapäevalgi levinud usk hiiepuudesse kui heatahtlikesse, kaitsvatesse olevustesse. Rahvale raskeil hetkil tuletatakse meelde Taara tammikuid. Sõnatult usutakse, teatakse, et hiies on peidus meie rahva elujõu allikad. Kuid enda kõrval ja tegudes oskavad pühakohta märgata vähesed.